Allerede som student var Kok stærkt påvirket af [[H.L. Martensen]], dengang [[professor]] i det teologiske fakultet, og han vedblev hele sit liv at være en afgjort tilhænger af den Martensenske skole. Han førte flere, undertiden skarpe, litterære fejder med denne retnings modstandere, især med [[Grundtvig]]s tilhængere. Koks betydeligste og mest fortjenstfulde litterære arbejde er: ''Det danske Folkesprog i Sønderjylland'' (2 dele 1863—67), hvortil slutter sig: ''Danske Ordsprog og Talemaader fra Sønderjylland'' (1870). Hans formål med dette værk var at vise, at [[sønderjysk]] er en oprindelig rent dansk og [[Nordiske sprog|nordisk sprogart]]. Desuden har han udgivet: ''Det Hellige Land og dets Nabolande'' (1878) og ''Evangelisk Huspostil'' (1879), en samling [[prædiken]]er af præster af Martensens retning eller fra [[Indre Mission]].
Litteratur Sprogforskning Historie Humaniora